བོད་ཀྱི་ལོ་གསར་ཤར་སྐབས་རྒྱ་ཆེའི་གྲོང་མི་ཚོས་གཟུགས་གཞི་བདེ་ཐང་དང་།བྱ་བ་ལམ་ལྷོངས།ཁྱིམ་ཚང་འཆམ་མཐུན་བཅས་ཡོང་བའི་རྟེན་འབྲེལ་གྱི་ཆེད་དུ་ལོ་གསར་གྱི་མཁོ་ཆས་སྣ་ཚོགས་དང་།བཟའ་བཅའ།གྱོན་ཆས་བཅས་གྲ་སྒྲིག་བྱེད་པ་ནི་ལུགས་སྲོལ་རྒྱུག་ཆེ་བ་ཞིག་ཡིན།ལོ་རེའི་ལོ་གསར་ཤར་སྐབས།བོད་མི་རིགས་ཀྱི་ཁྱད་ཆོས་ལྡན་པའི་དངོས་ཟོག་དང་བཟའ་བཅའ་སོགས་བྲིན་ཁ་རྒྱུག་ཤོས་ཡིན་ལ།ལྷ་སའི་གྱོན་ཆས་ཚོང་ཁང་ཁག་གི་ཚོང་ཡང་ཆེས་ཡག་ཤོས་ཀྱི་དུས་ཡིན་པ་རེད།སྣ་མང་ཕུན་སུམ་ཚོགས་པའི་བོད་ཀྱི་གོས་རྒྱན་ནི་ལོ་རྒྱུས་ཀྱི་ཆུ་རྒྱུན་རིང་མོའི་ཁྲོད།བོད་མི་དམངས་ཀྱི་བློ་གྲོས་དང་གསར་གཏོད་ནུས་པ།སྒྱུ་རྩལ་བློ་སྦྱོང་།མཛེས་དཔྱད་ལྟ་བ་བཅས་གཅིག་བསྡུས་སུ་མངོན་ཡོད་པ་ཞིག་རེད།།